Der bor 589.936 mennesker i Nordjylland. 7.224 af dem er på et tidspunkt bekræftet smittet med covid-19. Ser man på de tal i forhold til hinanden, svarer det til, at 1224,5 har været smittede eller er smittet nu per 100.000 indbyggere. De seneste to uger er der bekræftet 1353 tilfælde med coronasmitte i Region Nordjylland. Region Nordjylland er den region med færrest bekræftede smittetilfælde i alt, men Region Syddanmark er den region med den laveste kumulative incidens. Altså smittede per. 100.000 indbyggere. Her ligger Region Nordjylland på 1224,5 smittede per 100.000 indbyggere. Syddanmark har 1177,7 smittede per 100.000 indbyggere. Hovedstaden har 3117 smittede per 100.000 indbyggere. Indlagte og smittet personale Der er 12 indlagte, der er smittet med covid-19 i Region Nordjylland. Heraf er 3 på intensiv. Der er aktuelt 55 smittede ansatte i hele Region Nordjylland. Det er 9 mere end mandag d. 14. december. D. 7. november toppede antallet af smittede ansatte, da 69 var smittet. Siden faldt antallet til 25 d. 30. november. Aalborg Kommune er hårdest ramt Aalborg Kommune blev den første nordjyske kommune, der blev underlagt den tredje bølge af restriktioner. Og smitten har da også bedre fat i 9000-postnumrene, end i de øvrige nordjyske kommuner. Alene d. 12. december blev der registreret 110 nye tilfælde i kommunen. Det er det højeste antal indtil nu. Til gengæld blev der d. 14. december registreret 28 tilfælde, hvilket er tre flere end d. 25. november.
Med udsigt til en landsdækkende udvidelse af de skærpede restriktioner, der i forvejen er indført i 69 kommuner, ser nordjyderne ind i endnu nedlukning. Men hvad er status på smittespredningen med covid-19 i Nordjylland?